== Barndom og familie ==
Johannes Ewald var søn af [[Vajsenhuset|vajsenhuspræsten]] [[Enevold Ewald]] og blev født i [[København]].<ref name="DBL 628">[https://runeberg.org/dbl/4/0630.html Jørgensen, s. 628]</ref> Så længe faderen levede, undervistes han i hjemmet, Vajsenhusets gård på [[Nytorv]], sammen med sin tre år ældre broder Matthias af forskellige lærere. Han fortæller, at han havde en levende fantasi, og at den tidligt udvikledes, først ved børneeventyr, senere ved læsning om oldtidens helte i [[Oldtidens Grækenland|Grækenland]] og [[Romerriget|Rom]] og af kirkens og missionens historie.<ref name="DBL 628"/> Det er vanskeligt at følge ham i den opfattelse, at hans forældre og lærere forsyndede sig ved at nære hans indbildningskraft og varme følelse for det ualmindelige og det menneskelig store.<ref name="DBL 628"/> Da faderen med sit aldeles nedbrudte helbred måtte forudse sin nære død, mens sønnerne skulle i skole, blev der truffet bestemmelse om, at den ældste skulle til [[Roskilde]], mens den mere begavede Johannes sendtes til [[Slesvig Domskole|domskolen]] i [[Slesvig by]]<ref name="DBL 628"/>, hvor faderen havde slægtninge, rimeligvis for at få en fyldigere [[Tyskland|tysk]] opdragelse; han skulle i huset hos rektoren, [[Johan Frederik Licht]], en bekendt udmærket lærer.<ref name="DBL 629">[https://runeberg.org/dbl/4/0631.html Jørgensen, s. 629]</ref>
Historie